**Beretning til Årsmøde 2019**

Når vi nu kigger tilbage på 2018, så er der sket nogle spændende ting, hor vi har prøvet nogle nye ting og så er der også blevet lavet de gode gamle.

Uge 3 startede vi op med møderne igen og dette var også tiden hvor vi startede op for at tage puslinge ind igen. Januar var også en spændende måned, da Aarhus i 2018 var frivillighovedstad og vi derfor var nogle ledere/seniorer afsted med fanen til den officielle åbning.

Månederne gik og så blev det marts måned og der var igen flere FDF-arrangementer i kalenderen. Generalforsamlingen, hvor Tina og Anders blev genvalgt. Desuden sagde vi farvel til Lone som har været revisor for kredsen i et godt stykke tid. Derudover var vi på kredsweekend med temaet Hunger games, hvor hele 37 børn, unge og ledere var afsted. Andre var i denne måned også på fortræning til landsdelens udlandstur.

Endelig kom tiden hvor FDFs kurser sker nemlig påsken. Kredsen havde 3 seniorer, 2 seniorvæbnere og 2 ledere afsted. Seniorerne var på Sletten og seniorvæbnere var på Hardsyssel Efterskole.

I foråret havde vi også en arbejdsdag på Lunden, hvor der blev lavet nyt raftestativ, huset blev opryddet og kredsen fik en ny flot flagstang.

Allerede i maj havde vi i 2018 vores sommerlejr, hvor vi var afsted sammen med FDF Beder-Malling, og turen gik til skatteøen Møgelø.

Så gik tiden med almindelige møder med spændende aktiviteter såsom klatring, besøg på Moesgaard Museum og andre ting.

Da sommerferien kom, var sommerlejren jo allerede afholdt, men heldigvis var det ikke det eneste der skete. Kredsen havde nemlig hele 18 deltagere afsted i Norge med landsdel 4. Har du ikke hørt om turen, kan du læse om det fra en seniors perspektiv på hjemmesiden.

Efter en alt for lang sommerferie, for nogle, startede vi igen op i august, hvor både nye og gamle kom. Her havde vi besluttet at alle møderne skulle ligge samlet om tirsdagen og om det var verdens bedste idé ja det er jo en diskussion for sig.

I september havde vi igen flere FDF-arrangementer. Der er nemlig FDFerne og spejderne indtager Tivoli Friheden, hvor hele 30 børn, unge og ledere var med. Nogle overnattede og andre havde bare en hyggelig dag i parken. 2 uger efter holdte landsdel 4 ungdomsweekend, hvor 2 leder og 6 unge mennesker var afsted.

Flere spændende møder blev holdt i efteråret og der var aktiviteter som koder, reb og rafter, løb og Gud og meget mere.

I efterårsferie havde vi igen seniorer og seniorvæbnere afsted på kursus, her var 2 på Sletten og 1 på Midtsjælland Efterskole.

I november har vi de arrangementer jeg i min FDF Solbjerg tid ser mest frem til nemlig kalendersalgsaften og kagensdag. I 2018 på kalendersalgsaften fik vi solgt hele 274 kalender rundt på ruter i Solbjerg, hvilket er så fantastisk. Kagensdag var igen et stort hit, denne gang tilbage i Fritidcenteret, hvor der var flere end 100 personer på besøg og en masse fine kager, som kunne smages på. Jeg selv var desværre ikke til Kagensdag, da Carina og jeg var afsted på FDFs landsmøde, hvor alle FDFs store beslutninger bliver taget, og vi var med til at stemme for FDF Solbjerg.

Juleafslutningen blev helt fantastik med en masse julestemning og vi fik lavet en masse julepynt.

Det var 2018, men vi har jo allerede haft nogle ting i 2019 også, så det får I også lige en status på fra mig.

d. 15. januar startede vi op igen med denne gang et nyt opstartsmøde, vi ar nemlig rundt i Solbjerg med fakkeloptog, eller noget af Solbjerg så faklerne. Fantastisk gåtur, hvor mange børn, unge og forældre var med rundt. Derefter startede de almindelige børnemøder stille og roligt op.

I år har lederne for unge mennesker (væbnere og seniorvæbnere) i samarbejde med de unge mennesker selv, besluttet at de skal prøve kræfter med væbnermesterskabet, som er en konkurrence på tværs af FDF i to aldersgrupper. Også er der en finale på det hele i København. Resten er over nettet og nogle få intensive dage, hvor den første var d. 2. februar. Jeg var selv lige forbi et par timer og hvor er det sjovt at se dem konkurrer på denne måde, hvor de tager det lidt i forskelligt tempo.

Sidst i februar havde vi vores kredsweekend, hvor hele 44 børn og ledere afsted, samt hjælp fra nogle dejlige folk. Lars (forældre), Liljan (Marie leders mor og vores gamle kasserer), Kasper (Pernilles kæreste) og Tina (vores formand). Mange tak for jeres hjælp. Denne weekend havde landsdelen også noget møde og kurser, hvor en af vores seniorer var sted på noget lederkursus.

**Kommende arrangementer:**

* Sing In d. 28 marts, hvor puslinge/tumlinge holder møde denne dag og tager afsted, men andre er også velkomne, dog skal man lige snakke med Pernille først.
* Arbejdsdag d. 6 april, hvor vi skal have shinet kredshuet up.
* Sct. Hans med Lions
* Sommerlejr i uge 27, hvor vi skal til Skovhuset skivholme, og indbydelsen kommer nok snart så vidt jeg har hørt, men være klar 😊

***Det var hvad der er sket siden sidst. Noget har I allerede måske læst I min julehilsen eller på hjemmesiden og facebook, men det er nu rart at fortælle om alle de gode ting vi selv synes vi laver.***

Ud over alle vores aktiviteter så sker der også andre spændende ting. Vi har lavet en forældregruppe på facebook, hvor man kan skrive opslag omkring samkørsel, spørgsmål eller andre relevante ting, så man kan komme i kontakt med forskellige forældre man måske ikke kender.

Desuden kom en ny hjemmeside til med nye ting og flere funktioner – nu kan man f.eks. hente ens barns FDF program ned på telefonen eller se billeder fra vores arrangementer og nogle møder.

I januar 2019 begyndte vi igen med nyhedsbrevet med det mest væsentlige. Jeg håber I synes det er en god ting ellers må I gerne vende tilbage med kritik. Hvis man ikke får det og gerne vil have det kan vi også klare det.

En anden ny ting vi skal til at vænne os til, er at jeg som kredsleder træder tilbage, og vi på sidste ledermøde valgte to nye, nemlig Carina Riber og Marie Mortensen. Jeg håber alle vil bakke rigtig godt op om disse to fantastiske piger. Jeg vil selv være her til at give dem en mentor forløb cirka indtil sommerferien, og hvad de nu ellers har brug for.